Uuring: inimesed ootavad tööandjatelt vaktsineerimise osas rohkem eeskuju ja tuge
#000000
CV-Online/CV.ee viis läbi uuringu, mis käsitles COVID-19 vastast vaktsineerimist töökohal, inimeste ootusi tööandjatele ja hoiakuid vaktsineerimisele töökeskkonnas. Uuringu tulemustest selgus, et töötajad ootavad ettevõtetelt vaktsineerimise osas rohkem tuge. Samas ei pooldata kohustuslikku vaktsineerimist töökeskkonnas.
#000001
Tulemustest selgus, et inimesed suhtuvad enamasti vaktsineerimata töökaaslastesse hästi ja leiavad, et vaktsineerimine on inimese vaba valik. 20% vastajatest arvas, et töökaaslased võiksid end vaktsineerida, kuid neil pole sellega probleemi, kui kolleegid end ei vaktsineeri. 28% vastajatest leidis, et mitte vaktsineerimine seab ohtu teiste kolleegide tervise.
#000002
Siiski nõustus 48% vastajatest, et uue laine puhkedes peaks vaktsineerimata töötajatele rakendama täiendavaid piiranguid, nt kohustusliku kodukontori, maskikohustuse või regulaarse testimise nõude. 45% vastajatest arvas, et täiendavad piirangud vaktsineerimata kolleegidele pole vajalikud.
#000003
“Töötajad ootavad tööandjatelt eeskuju ja tuge, et minna vaktsineerima: 57% vastajatest nõustus, et tööandjad peaksid olema vaktsineerimisega töötajatele eeskujuks,” räägib CV-Online’i turundusjuht Karla Oder. “63% vastajatest ütles, et tööandjad peaksid töötajatele, kes lähevad vaktsineerima, andma täiendava vaba päeva – tööandjad saavad ka omalt poolt palju ära teha, et vaktsineerimistempot tõsta ja töökeskkondi avatuna hoida,” lisab Oder.
#000004
45% vastajatest ütles, et nende tööandjad on töötajatelt uurinud vaktsineerituse kohta infot ning 42% vastajatest ütles, et nende tööandja on ka soovitanud minna vaktsineerima. 4% vastajatest ütles, et nende tööandja on neid vaktsineerimiseks kohustanud. Samas leidis 59% vastajatest, et kui nende tööandja peaks vaktsineerimist nõudma, siis nad töökohta ei vahetaks.
#000005
Kuigi 51% vastajatest kohustuslikku vaktsineerimist töökeskkonnas ei poolda, leiab 53% küsitletutest, et on ameteid, kus peaks COVID-19 viiruse vastane vaktsineerimine olema kohustuslik – näiteks tervishoiutöötajad ja õpetajad.
#000006
Uuringu viis läbi juhtiv tööportaal CV-Online Estonia OÜ ning küsitlusele vastas 1700 inimest üle Eesti. Küsitlus viidi läbi 2021 aasta juuli lõpus – ajal, mil koroonanumbrid hakkasid taaskord liikuma tõusvas trendis.
#000007
Kuidas kandideerimisel tagasisidet saada ja mida sellega teha?
#000009
Tööelublogi.ee lehelt leiad kõik vajaliku, et olla kursis tööturu uudistega. Kui sul on ettepanekuid erinevate teemade osas või soovid teha koostööd, siis võta meiega julgelt ühendust.
#000010